Publication: Magyar Közlöny
Issue: MK-1998-80 (Year: 1998, Number: 80)
Era: 1990-2004
Section: a 38/1998. (IX. 4.) BM rendelethez
Paragraph Index: 10

3. A küldemények átvétele 3.1. Az iratkezelési szabályzat határozza meg a helyi önkormányzathoz érkezett irat — például levél, távirat, fax, csomag stb. — átvételére való jogosultságot és az átvétellel kapcsolatos teendőket. Az átvétellel kapcsolatos teendők a küldemény érkezésének módja — postai vagy hivatali kézbesítés, futárszolgálat, informatikai-telekommunikációs eszköz, illetve az ügyfél személyes benyújtása stb. — szerinti bontásban is meghatározható. 3.2. Átvételi jogosultság A küldemény átvételére jogosult: — a címzett vagy az általa megbízott személy, — a jegyző, illetve az e feladattal megbízott személy, — a postai meghatalmazással rendelkező személy, — az ügyfélszolgálati iroda köztisztviselője, — az ügyeleti szolgálatot teljesítő személy. 3.3. A küldemény ellenőrzése átvételkor A küldeményt átvevő személy köteles ellenőrizni: — a címzés alapján a küldemény átvételére való jogosultságát, — a kézbesítő okmányon és a küldeményen lévő azonosítási jel megegyezőségét, — az iratot tartalmazó boríték, illetve egyéb csomagolás sértetlenségét. 3.4. Az átvétel igazolása 3.4.1. Az átvevő a kézbesítőokmányon olvasható aláírásával és az átvétel dátumának feltüntetésével az átvételt elismeri. Az „azonnal” és „sürgős” jelzésű küldemények átvételi idejét óra, perc pontossággal kell megjelölni. Tértivevényes küldemények esetén gondoskodik a tértivevény visszajuttatásáról a feladóhoz. Amennyiben iktatásra nem jogosult személy vagy szervezeti egység veszi át az iratot, úgy azt köteles haladéktalanul, de legkésőbb a következő munkanap kezdetén az illetékes iktatóegységnek iktatásra átadni. 3.4.2. Ha az ügyfél az iratot személyesen vagy képviselő útján nyújtja be, kérésére az átvételt — átvételi elismervénnyel — igazolni kell. 3.5. Sérült küldemény kezelése Sérült küldemény átvétele esetén a sérülés tényét az átvételi okmányon jelölni kell, és soron kívül ellenőrizni a küldemény tartalmának meglétét. (A hiányzó iratokról vagy mellékletekről a küldő szervet, személyt — jegyzőkönyv felvételével — értesíteni kell.) 3.6. Sürgősség kezelése A gyors elintézést igénylő („azonnal”, „sürgős” jelzésű) küldeményt azonnal továbbítani kell a címzetthez, vagy ha ez nem lehetséges a szignálásra jogosultnak kell soron kívül bemutatni, illetve átadni. Az iktatást végző szervezeti egység feladata az átirányított iratokról jegyzéket vezetni. 3.7. Téves címzés Téves címzés vagy helytelen kézbesítés esetén a küldeményt azonnal továbbítani kell a címzetthez, vagy ha ez nem lehetséges, vissza kell küldeni a feladónak. Az iktatást végző szervezeti egység — a küldemények bontását végző rendelkezése alapján — az átirányított iratokról köteles jegyzéket felvenni. 3.8. Biztonsági vizsgálat A küldemények átvételénél a szervnél érvényben lévő biztonsági előírásokat is érvényesíteni kell (pl. a küldemények biztonsági átvilágítása, elektronikus érkezés esetén vírustalanítás stb.). 3.9. Küldemények szétosztása postaátvevő esetén

Source: https://magyarkozlony.hu/hivatalos-lapok/bc2f3ee1d5c85289ae6845b69ae9a24dc13ec7a3/dokumentumok/c8de5c2afae3a3a4b607c0b8c7c9477121f7663b/letoltes